Александр Җамалиев

Александр Җамалиев, Александр Фазыл улы Җамалиев,  (13.11.1943) — фәлсәфә фәннәре докторы (1988), Санкт-Петербург дәүләт университетының фәлсәфә институты профессоры (1989), рус фәлсәфәсе кафедрасы мөдире (1991). «Вече» журналын нәшер итүче (1994).

 Тәрҗемәи хәле 
1943 елның 13 ноябрендә Алманиянең Рейн өлкәсе (хәзерге Төньяк Рейн-Вестфалия өлкәсе) Эшвайлер () шәһәрендә туган. Әнисен Бөек Ватан сугышы елларында Украинадан Алманиягә тоткын сыйфатында алып киткән булганнар. Әтисе дә, Курск дугасында әсирлеккә эләгеп, гомеренең бер өлешен алман җирендә үткәргән. Сугыш беткәч, ир белән хатын чит илдә янә бер-берсен очратканнар. Әтисенең туган җире — Октябрь районы (хәзерге Әлмәт районы) Елховой авылына кайтканнар. Әсирлектә булулары «халык дошман»лыгына тиңләштерелгәч, гаилә Красноярск шахталарына чыгып китә. Сталин үлгәч, гаилә янәдән туган якларга кайта, Нурлат нефть ятмаларын үзләштерүдә катнаша.

 Хезмәт юлы 
А. Җамалиев 8 сыйныфны тәмамлагач, Татарстаннан читкә чыгып китә, өч елда ун белгечлек алыштырып, Себердәге удар комсомол төзелешенә барып җитә. Кичке урта мәктәпне тәмамлый.

1962 елда В.И. Ульянов-Ленин исемендәге Казан дәүләт университетының юридик факультетына документларын тапшыра, ләкин яңа ачылган журналистика факультетына күчә. Икенче курстан соң, 1963-1965 елларда армия хезмәтен үтә.
«Журналист» белгечлеге буенча В.И. Ульянов-Ленин исемендәге Казан дәүләт университетының тарих-филология факультетын тәмамлаган (1968).

1968-1970 Новгород фәнни-торгызу сәнәгать остаханәсендә (София соборы) фәнни хезмәткәр, борынгы рус чиркәү кору тарихы буенча материаллар җыю һәм тәртипкә салу белән шөгыльләнә.

 Ленинградта 
А.А. Жданов исемендәге Ленинград дәүләт университетының фәлсәфә факультетында «Декабрист М.А. Фонвизинның тормышка карашы» () темасына фәлсәфә фәннәре кандидатлыгына (1977), «Урта гасырлар Русендә (XI–XVI гг.) фәлсәфәи фикер» ()  темасына докторлык (1988) диссертацияләре яклаган.
 1972-1981 И.П. Павлов исемендәге Ленинград беренче медицина институтының фәлсәфә кафедрасында укыта.
 1981-1990 ССРБ ФА Ленинград фәлсәфә кафедрасында эшли.
 1991 елдан Санкт-Петербург дәүләт университетының фәлсәфә институты рус фәлсәфәсе кафедрасы мөдире.
 1994 елдан рус фәлсәфәсе һәм мәдәниятенә багышланган «Вече» журналын нәшер итә«Все русские» сайтында
Александр Җамалиев:

 Фәнни хезмәтләре 
Рус фәлсәфәсе тарихы, сәясәт белеме, рус мәдәнияте тарихы  буенча укыту-теория курсларын төзегән.

 Китаплары 

 Бүләкләре, мактаулы исемнәре 
 «Киевның 1500 еллыгы» юбилей медале.

 Әдәбият 
 Хәмзә Бәдретдинов. Татарстаннан читтәге татар галимнәре. Йошкар-Ола, 1999. ISBN 5-87898-139-4

 Сылтамалар 
 Санкт-Петербург дәүләт университетының фәлсәфә институты рус фәлсәфәсе кафедрасы сайты 
 А.Ф. Җамалиев биографиясе

 Искәрмәләр 

Төркем:Казан университетын тәмамлаучылар
Төркем:Вуз укытучылары
Төркем:Профессорлар
Төркем:Фәлсәфә фәннәре докторлары
Төркем:Санкт-Петербург татарлары
Төркем:Мөхәррирләр
Төркем:Журналистлар
Төркем:Фәлсәфәчеләр
Төркем:Русия фәлсәфәчеләре